Neile, kes ütlevad "mul on ükstapuha kui 'nad' teavad", tegelikult ma ei oskagi midagi põhjenduseks tuua, miks nad peaks teistmoodi mõtlema. Ehk isegi töötab see "Ignorance is a bliss", tont teab. Samamoodi ju jõudsin ka oma bakalaureuse  töös kurva tõdemuseni, et senikaua kuni tädil on pangas 100 krooni, ei huvitagi tegelikult teda väga arvuti või paroolikaardi turvalisus. Las botnetid, spywared ja viirused möllavad. Kui arvutikasutamise juures nõutaks samasugust luba nagu autojuhtimise juures, siis võiks loota paranemist. Füüsilise ohu juures mõistetakse seda kuidagi paremini, et ilma piduriteta auto või purjus juht on ohtlik nii endale kui teistele, botnetis olevat arvutit aga omanik ohtlikuks ei oska pidada..